پەیامنێر ئاژانسی شەفەق نیوز وت: کۆڕبەن ئابووری، لە چاپ دویەمی، ئمڕوو، لە "هوتێل گراند میلینیۆم" دەسوەپی کرد، وە ئامادەبوین پارێزگار سلێمانی، هەڤاڵ ئەبوبەکر، وەزیر کار لە حکومەت هەرێم، وەرپرس یەکێتی هاوردە و هەناردەکارەیل لە هەرێم و دەسەی بەرهەمهاوردن، و نویەنەر سەرۆک وەزیرەیل عراق، وە بەشداری دەیان کۆمپانیای بەرهەمهاوردن عەرەوی و بیگانە، ئاشکرا کرد ک کۆڕبەنەگە تا ماوەی ٣ رووژ وەردەوام بوود، ک  پەنج میحوەر لەخوەی گرێد.
هەڤاڵ ئەبوبەکر پارێزگار سلێمانی لەناو دەسکردن وە کۆڕبەنەگە وت: سلێمانی وە یەکەم پارێزگایل عراق دانریەێد ساڵ گوزەشتە و ئمساڵیش لەو ئاسانکارییەیلە ک دەێدە بەرهەمهاورەیل  هەمیش لەو ئاسایشە ک پارێزگاگە لەلی بەهرەمەنە .
وتیش: ئامانجمان کیشانن بەرهەمهاوردنە ئەرا پارێزگاگە چوینکە بەشیگە لە پرۆسەی ئاوەدانکردنەوە و گەشەپیدان وەردەوام.
وتیش: پارێزگاری سلێمانی ک گشت گرفتەیل خریا وەردەم لایەنە وەرپرسەیل بەشدار لە کۆڕبەنەگە وە نویەنەر سەرۆک وەزیرەیل فیدراڵیش.
ئەبوبەکر دەسنشان کرد ک  پارێزگار نیەخوازێد بەرهەمهاوردن تەنیا وەرەو کەرت نیشتەجیبوین وەڕیەو بوەێد، چوینکە بەشیگە لە کار دامودەزگایل حکومەت، بەڵکم چەومان لە گەشەکردن و بەرهەمهاوردنە لە بوارەیل وزە و تەکنەلۆجیا و بوارەیلیگتر و لەڕاسی پەیوەندی وەگەرد بەرهەمهاورەیل بیگانە لەی لایەنە هەس.
لەلای خوەییش، مستەفا عەبدولڕەحمان، سەرۆک یەکێتی هاوردە و هەناردەکارەیل لە هەرێم کوردستان، وت: دویەم کۆڕبەن ئابووری لە سلێمانی کەرت بەرهەمهاوردن ئەوزەڵ  کەێد، وتیش: دویەم کۆڕبەن ئابووری لە سلێمانی دەرفەتیگ گرنگە ئەرا گەشەکردن بەرهەمهاوردن و کەرت تایبەت لە وڵاتەگە  بەرز کەێد.
عەبدولڕەحمان وتیش: دویەم کۆڕبەن ئابووری لە سلێمانی بوودە مدوو بەرزبوبوین بەرهەمهاوردن شارەگە.
